Sklokeramická varná doska má bežné rozloženie pozostávajúce zo štyroch plôch pre varenie s rôznou veľkosťou a nastaviteľnou intenzitou. Funguje na princípe špirál, ktoré sa zohrievajú a sálajú teplo, vďaka čomu privedú obsah hrnca k varu. Sklokeramická varná doska nemá senzor na hrnce. Indukčná varná doska patrí k najúspornejším varným doskám na trhu, pri varení uniká iba 10 % tepla. Zohreje sa iba vtedy, ak je na nej postavený hrniec, plusom je tiež dotykové ovládanie, okamžitá reakcia a rovnomerná produkcia tepla. Mínusom varenia na indukčnej doske je potreba špeciálnych hrncov s magnetickým alebo kovovým dnom a aj vyššia cena. V prípade, že máte malé deti, indukčná varná doska je určite vhodnejšia.\r